Diari Oficial de la Generalitat Valenciana


Sumari del DOGV 8359, del 10-08-2018 (2018/7728)

RESOLUCIÓ de 13 de juliol de 2018, de la Conselleria d'Educació, Investigació, Cultura i Esport, per la qual prorroga les beques per a la realització de pràctiques professionals en promoció lingüística en les dependències de la Subdirecció General de Política Lingüística i Gestió del Multilingüisme.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8359

Data del DOGV
:   10-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7728


Data del document
:   13-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 13 de juliol de 2018, de la Conselleria d'Educació, Investigació, Cultura i Esport, per la qual prorroga les beques per a la realització de pràctiques professionals en promoció lingüística en les dependències de la Subdirecció General de Política Lingüística i Gestió del Multilingüisme. [2018/7728]  
L'Ordre 87/2016, de 21 de desembre, de 2016, de la Conselleria d'Educació, Investigació, Cultura i Esport, va aprovar les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme.  
La Resolució de 13 de març de 2017, de la Conselleria d'Educació, Investigació, Cultura i Esport, va convocar sis beques per a la realització de pràctiques professionals en promoció lingüística en les dependències de la Subdirecció General de Política Lingüística i Gestió del Multilingüisme.  
La Resolució de 14 de juliol de 2017, de la Conselleria d'Educació, Investigació, Cultura i Esport, va concedir sis beques de 1.000 - mensuals per a la realització de pràctiques professionals en les modalitats que s'indiquen a continuació, des del 17 de juliol de 2017 fins al 16 de juliol de 2018. La Resolució de 30 de maig de 2018, del director general de Política Lingüística i Gestió del Multilingüisme, adjudica la beca de la modalitat D, com a substitut, a Arnau Alonso Mompó, amb efecte de l'1 de juny de 2018. Així, les persones que tenen adjudicada una beca a hores d'ara són:  
  
Modalitat B - Valencià 19630406G Ortega Sorolla, David  
Modalitat C - Anglés 89583498Y Tripiana Traver, Cristòfol  
Modalitat D - Dret 32259956N Alonso Mompó, Arnau  
Modalitat F - Sociologia 88631008N Barberán Martín, Miguel  
Modalitat G - Comunicació audiovisual 83529486L Vega Orduña, Tiermes  
Modalitat H - Publicitat 66957499V Dolz Gómez, Maria  
  
Per tot això, tenint en compte la duració màxima de les beques prevista en la convocatòria i el que disposa el Decret 132/2009, de 4 de setembre, del Consell, pel qual es regula la concessió de beques, i fent ús de la delegació efectuada pel conseller en la disposició final primera de l'ordre esmentada, resolc:  
  
Primer  
Prorrogar per dotze mesos addicionals les beques de David Ortega Sorolla, Cristòfol Tripiana Traver, Arnau Alonso Mompó, Miguel Barberán Martín, Tiermes Vega Orduña i Maria Dolz Gómez; i mantindre les borses constituïdes en la Resolució de 14 de juliol de 2017.  
  
Segon  
La pròrroga és efectiva des del dia 17 de juliol de 2018 i finalitza el 16 de juliol de 2019.  
  
Tercer  
L'import de la beca durant aquest període serà el que determina la Resolució de 22 de febrer de 2018, de la Conselleria d'Hisenda i Model Econòmic, que estableix la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, del Consell, en 1.023,16 euros.  
El pagament es realitzarà a càrrec de l'aplicació pressupostària 81.88.22.274.92.2, línia de subvenció S6954000, del pressupost de la Generalitat per a l'exercici 2018 i 2019, condicionada a l'existència de crèdit adequat i suficient.  
  
Any 2018 Any 2019 Total  
34.951,68 - 41.583,24 - 76.534,92 -  
  
Sobre aquest import cal practicar la retenció a compte de l'Impost sobre la Renda de les Persones Físiques, així com la cotització a la Seguretat Social, en els termes establits en el Reial decret 1493/2011, de 24 d'octubre, i les altres que, si és el cas, puguen pertocar.  
A més, es procedirà al finançament de la quota d'empresa de la Seguretat Social dels adjudicataris de la pròrroga, a càrrec de l'aplicació pressupostària 35.15.61.326.14.4, línia de subvenció S6954000, pels imports que s'establisquen.  
  
Quart  
Per a la resta de condicions, es mantenen les que figuraven en les bases de l'Ordre 87/2016, de 21 de desembre.  
Aquesta resolució es publica en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
De conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, i els articles 123 i 124 de la Llei 39/1995, d'1 d'octubre, del procediment administratiu comú, contra la present resolució, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Investigació, Cultura i Esport el termini d'un mes a comptar des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 13 de juliol de 2018.- El director general de Política Lingüística i Gestió del Multilingüisme: Rubén Trenzano Juan.